**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 322**

(protokols Nr. 10, 25. p.)

**Par Sporta un atpūtas bāzes “Smeceres sils” pievienošanu Madonas novada Madonas apvienības pārvaldei**

 Lai nodrošinātu efektīvāku iestādes “Sporta un atpūtas bāze “Smeceres sils” teritorijas apsaimniekošanu un uzturēšanu, ko faktiski jau šobrīd daļēji veic Madonas novada Madonas apvienības pārvaldes Īpašumu uzturēšanas nodaļa, ir priekšlikums veikt pašvaldības iestādes “Sporta un atpūtas bāze “Smeceres sils” pievienošanu Madonas novada pašvaldības iestādei “Madonas novada Madonas apvienības pārvalde”.

 Valsts pārvaldes iekārtas likuma 30. panta otrā daļā paredz, ka attiecībā uz pastarpinātās pārvaldes iestādi piemērojami šā likuma [15. panta](https://likumi.lv/ta/id/63545#p15) trešās, ceturtās, piektās un sestās daļas un [17. panta](https://likumi.lv/ta/id/63545#p17) pirmās un otrās daļas noteikumi.

 Valsts pārvaldes iekārtas likuma 15. panta ceturtās daļas 1. punkts paredz, ka tiešās pārvaldes iestādi likvidē pievienojot citai iestādei, — rezultātā pievienojamā iestāde beidz pastāvēt.

 Pašvaldību likuma 10. panta pirmās daļas 8. punkts paredz, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Pamatojoties uz Valsts pārvaldes iekārtas likuma 15. panta ceturtās daļas 1. punktu, 30. panta otro daļu, Pašvaldību likuma 10. panta pirmās daļas 8. punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pievienot Madonas novada pašvaldības iestādi “Sporta un atpūtas bāze “Smeceres sils””, reģistrācijas Nr. 40900027248, adrese: Biatlona trase, Lazdonas pagasts, Madonas novads, Madonas novada pašvaldības iestādei “Madonas novada Madonas apvienības pārvalde”, reģ. Nr. 40900040797, adrese Saieta laukums 1, Madona, Madonas novads, kā rezultātā Madonas novada pašvaldības iestāde “Sporta un atpūtas bāze “Smeceres sils”” beidz pastāvēt.
2. Sporta un atpūtas bāze “Smeceres sils” pievienošanas procesu Madonas novada Madonas apvienības pārvaldei pabeigt līdz 2025. gada 30. jūnijam.
3. Noteikt, ka ar 2025. gada 1. jūliju Sporta un atpūtas bāze “Smeceres sils” ir Madonas novada Madonas apvienības pārvaldes struktūrvienība.
4. Noteikt, ka Madonas novada Madonas apvienības pārvalde ir Sporta un atpūtas bāzes “Smeceres sils” visu saistību, tiesību, funkciju, finanšu līdzekļu, krājumu un ilgtermiņa ieguldījumu, kā arī materiālo un nemateriālo vērtību pārņēmēja.
5. Uzdot pašvaldības izpilddirektoram pēc šī lēmuma stāšanās spēkā normatīvajos aktos paredzētajā kārtībā brīdināt par Sporta un atpūtas bāzes “Smeceres sils” vadītāju par Sporta un atpūtas bāzes “Smeceres sils” pievienošanu Madonas novada Madonas apvienības pārvaldei.
6. Uzdot Sporta un atpūtas bāze “Smeceres sils” vadītājam pēc šī lēmuma stāšanās spēkā normatīvajos aktos paredzētajā kārtībā brīdināt Sporta un atpūtas bāzes “Smeceres sils” darbiniekus par Sporta un atpūtas bāzes “Smeceres sils” pievienošanu Madonas novada Madonas apvienības pārvaldei.
7. Kontroli par lēmuma izpildi uzdot Madonas novada pašvaldības izpilddirektoram.

Domes priekšsēdētājs A. Lungevičs

*Zāle 26486811*